પાંચ વર્ષ કે દસ વર્ષ જૂની ઘટના તેમની સાથે બની હોય ત્યારે તેઓ એટલા માટે અત્યાર સુધી ચૂપ રહ્યાં છે કે ત્યારે આ મહિલાઓને ડર હતો કે કદાચ નોકરીમાંથી કાઢી મૂકવામાં આવે, અમારી બદનામી થાય, સમાજ અને કુટુંબ તરફથી અમને સપોર્ટ નહીં મળે આવાં ઘણાબધાં પરિબળોથી દબાયેલી પીડિતાઓ ચૂપ રહી હશે, પરંતુ હવે જ્યારે આ બધા ડરોથી ઉપર ઊઠીને પીડિત યુવતીઓ પોતાની સાથે થયેલા અભદ્ર વ્યવહાર અંગે આજે જ્યારે ખૂલીને બોલતી હોય અને પોતાની સાથે થયેલા અન્યાય માટે ન્યાય માગતી હોય તો દેશની કોર્ટ અને પોલીસની હવે જવાબદારી બની જાય છે કે આ પીડિતાઓને કોઈક રીતે ન્યાય મળે.